Goeie nuus: Emosionele reünie vir snuffelhond en sy nuwe SA eienaar [video]Sheldon en Django in Afganistan. Foto: Facebook Holland doen dit egter met vreugde aangesien dit hom 21 maande gevat het om die sewejarige Duitse herdershond van Afganistan na Suid-Afrika te bring. Holland en Django het in Afganistan ontmoet toe Holland, wat van Pietermaritzburg afkomstig is, vir die Amerikaanse weermag in Kandahar, Afganistan, gewerk het. Holland en Django was van die eerste oomblik af beste vriende. Holland moes egter in November 2011 terugkeer Suid-Afrika toe, kort voordat Amerikaanse troepe uit Afganistan begin onttrek het. Hy was bekommerd oor sy nuwe viervoetige vriend en het met ŉ proses begin om Django aan te neem en na Suid-Afrika te bring. Holland en Django is Vrydag uiteindelik herenig. “Dit was ŉ emosionele paar dae. Hy volg my en laat my nie uit sy sig nie; miskien dink hy hy sal weer agtergelaat word,” het Holland gesê. Maar die twee is weer beste vriende soos destyds in die Midde-Ooste. Ná die vyf en ŉ half uur lange rit van Johannesburg af na sy nuwe huis in KwaZulu-Natal, was die eerste stop ŉ strand aan die suidkus. “Ek het hom belowe ek sal hom strand toe vat. Hy het op die strand gehardloop en sedertdien ontspan ons net by die huis.” Django wil egter nie net stilsit nie. “Elke tien minute, selfs al slaap ek, het hy die tennisbal en dan gee hy my ŉ stampie. Ek dink dit is wat hy van my onthou, dat ek met hom gespeel het.” Maar dit pla Holland glad nie. “Hy was altyd so, hy wou altyd speel. Ek onthou toe ek saam met hom was en hy is presies dieselfde. Ek is mal daaroor.” – The Times https://youtu.be/XJbSpmigYYE